<classify> WAZIRI wa Elimu, Sayansi na Teknolojia, Profesa Joyce Ndalichako amesema serikali haitakuwa na huruma na watendaji wake wanaoshiriki kuhujumu au kuzorotesha utekelezaji wa miradi ya ukarabati wa miundombinu katika taasisi za elimu.Aidha amewaonya baadhi ya wakuu wa vyuo ambao wamekuwa wakishiriki katika kuhujumu miradi hiyo. Pia aliwanyoshea kidole maofisa ugavi ambao wamekuwa chanzo cha matatizo katika utekelezaji wa miradi mbalimbali katika sekta ya elimu hapa nchini.Akizungumza kwa niaba ya waziri huyo jana, Kaimu Katibu Mkuu Wizara ya Elimu, Sayansi na Teknolojia, Profesa James Mdoe amesema vitendo vinavyofanyika ni kinyume na kasi ya serikali na kwamba wahusika lazima wajitathmini.Wote mnafahamu kwamba yeyote atakayebainika kwenda kinyume na sheria, kanuni, na taratibu katika suala hilo atawajibishwa ipasavyo bila kuchelewa,alisema.Aidha amewataka, watumishi wote walioko vyuoni na wizarani watangulize maslahi ya nchi kwa kuhakikisha kuwa shughuli zinafanyika kwa viwango vilivyokusudiwa, ikiwa ni pamoja na kuonesha thamani ya fedha na kufanyika ndani ya muda wa mikataba.Alisema hayo wakati wa hafla ya kukabidhi vifaa vya Teknolojia ya Mawasiliano Tehama, kwa vyuo 18 vya elimu hapa nchini na kitengo cha mafunzo ya walimu ndani ya wizara hiyo. Vifaa hivyo vilitolewa na serikali kwa kushirikiana na washirika wa maendeleo wa nchini Canada kupitia Mradi wa Uendelezaji wa Mafunzo ya Ualimu nchiniTESP.Vyuo vilivyopatiwa vifaa hivyo ni pamoja na Dakawa, Ilonga, Mandaka, Mhonda, Murutunguru, Mamire, Ndala, Sigachini, Shinyanga, Vikundi, Patandi, Tarime, Sumbawanga, Mpwapwa, Mpunguso, Tukuyu Morogoro na Korogwe. Profesa huyo alisema kwamba ni nia ya serikali kuhakikisha kwamba uendeshaji wa mafunzo ya ualimu unakuwa na tija katika mazingira mazuri kwa wanafunzi na wakufunzi.Leo jana tunagawa kompyuta 300, UPS 300 na projekta 100 kwa baadhi ya vyuo vya ualimu nchini na tunavyo jumla ya vyuo 135, vitakavyoguswa kwa leo ni 18 na kitengo kimoja cha mafunzo ya ualimu wizarani vyote vikiwa na thamani ya Sh bilioni 1.26, mvitunze na kuhakikisha mnaimarisha ulinzi, alisema.Kaimu Katibu huyo aliwaarifu kuwa wizara imekwishaagiza vifaa vingine kupitia mradi huo huo, ambapo kompyuta za mezani desktop 480, UPS 480 na kompyuta mpakato 42, mashine nakilishi 53 kwa ajili ya kutawanya katika vyuo vingine vilivyobaki.Akifafanua zaidi kuhusu wakuu wa vyuo vya ualimu wanaohujumu jitihada za serikali katika miundombinu alisema vitendo vya kuchelewesha miradi ni sawa na hujuma.  <topic>: kitaifa 